રાજકોટ જિલ્લાના ગોંડલ ખાતે આવેલ આશાપુરા ડેમ પાસે એક મહિલા આપઘાત કરવાના ઇરાદે ઉભા હોવાની જાગૃત નાગરિકે 181ને જાણ કરતા 181 ગોંડલના કોમલબેન સોલંકી, કોન્સ્ટેબલ હેતલબેન પરમાર અને પાઇલોટ ભગીરથભાઈ ચુડાસમા સહિતનાઓ દોડી ગયા હતા અને વૃદ્ધ મહિલાને કાઉન્સીલિન્ગ કરી પૂછપરછ કરતા પોતે ઘરે નહિ જવા માંગતા હોવાનું જણાવ્યું હતું તેઓ માનસિક અસ્વસ્થ હોવાનું અને તેઓ ટ્રેનમાં બેસી પતિ સાથે રાંદલના દડવા માતાજીના દર્શન કરવા જતા હતા ત્યારે ચાલુ ટ્રેને કૂદકો મારી દીધો હતો તેમને ઈજાઓ થઇ હોવાથી ગોંડલ સિવિલ હોસ્પિટલે ખસેડ્યા હતા બાદમાં તેઓને સાંત્વના આપી પૂછપરછ કરતા તેઓ રાજકોટના ગાંધીગ્રામમાં લાખના બંગલા પાસે રહેતા હોવાનું જણાવતા તેઓને રાજકોટ પરિવાર સાથે મિલન કરાવ્યું હતું તેમના પતિ અને પુત્રએ જણાવ્યું હતું કે તેમની સારવાર ચાલી રહી છે તેઓ ભૂલી જાય છે અને અવારનવાર ઘરેથી નીકળી જતા હોય છે.